ddrg/super_eurlex huggingface dataset:
(5)

Dovozca má možnosť rozhodnúť, aby dodatočné clo bolo vypočítané na inom základe než je reprezentatívna cena. V takom prípade by však malo byť zabezpečené zloženie záruky rovnajúcej sa dodatočným clám, ktoré by dovozca zaplatil, ak by bol príslušný výpočet založený na reprezentatívnych cenách. Takáto záruka by mala byť uvoľnená, ak sa v určenej časovej lehote predloží dôkaz o tom, že boli splnené podmienky týkajúce sa disponovania s príslušnou zásielkou. V spojení s následne vykonávanými kontrolami by malo byť určené, že splatné clá sa vyberajú v súlade s článkom 220 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva ( 5 ). V spojení so všetkými kontrolami je tiež spravodlivé ustanoviť, že splatné clá sa úročia. Z pravidelného monitorovania údajov, na základe ktorých sa kontrolujú dovozné ceny za mlieko a mliečne výrobky vyplýva, že pri dovozoch niektorých výrobkov by sa pri určovaní dodatočného cla malo prihliadať na rozdielnosť cien spôsobenú ich pôvodom. Ceny by teda mali byť uverejňované.
(3)

Aby harmonizované čísla odrážali spoločenskú funkciu príslušných služieb, mali by to byť čísla na bezplatné volanie, pričom by to nemalo znamenať, že operátori by mali realizovať hovory na čísla začínajúce sa 116 na vlastné náklady. Bezplatnosť volania na tieto čísla je preto základnou súčasťou pripravovanej harmonizácie.
(183)

Zaznamenané výrazné úrovne dumpingu a podhodnotenia, skutočnosť, že záväzky pôsobia podľa všetkého ako cenový strop, ako aj nízka úroveň realizovaných cien v ruskom vývoze do iných tretích krajín ďalej naznačujú, že uvedené podstatne vyššie objemy vývozu do Spoločenstva by sa uskutočňovali za dumpingové ceny, ktoré by boli výrazne nižšie ako ceny a náklady výrobného odvetvia Spoločenstva.
(4)

Predseda Európskej rady, predseda Komisie a prezident Spojených štátov amerických sa v apríli 2007 dohodli podporovať uznanie US GAAP a IFRS zo strany oboch jurisdikcií bez potreby ich zosúladenia do roku 2009 alebo skôr a zaručiť podmienky pre toto uznanie. Komisia a Výbor pre cenné papiere a burzu (Securities and Exchange Commission – SEC) v Spojených štátoch pokračovali v dialógu smerujúceho k uznaniu IFRS, prijatých podľa nariadenia (ES) č. 1606/2002, v Spojených štátoch, čím by sa emitenti používajúci IFRS odbremenili od nákladných požiadaviek na dosiahnutie súladu. Mali by sa podniknúť kroky na to, aby sa do konca roka 2008 dosiahli podobné úpravy aj s ostatnými krajinami, na burzách ktorých spoločnosti EÚ obchodujú so svojimi cennými papiermi. Rada pre účtovné štandardy Japonska (ASBJ) pokračuje v realizácii spoločného pracovného programu s Radou pre medzinárodné účtovné štandardy (IASB) v snahe dosiahnuť súlad japonského GAAP s IFRS. Rada pre účtovné štandardy Kanady (Accounting Standard Board of Canada, AcSB) zverejnila realizačný plán na začlenenie IFRS do kanadských GAAP od 1. januára 2011.
(7)

Na zabezpečenie primerane vysokej úrovne ochrany by sa mali pyrotechnické výrobky zaradiť do tried predovšetkým podľa úrovne nebezpečenstva s ohľadom na spôsob ich použitia, účel alebo hladinu hluku.
22 11 0

Celkové výdavky na vlastný výskum a vývoj (1) Výskum a experimentálny vývoj zahŕňa tvorivú prácu vykonávanú systematicky s cieľom rozšíriť zásobu poznatkov, vrátane poznatkov o človeku, kultúre a spoločnosti, a použitie tejto zásoby poznatkov na vynájdenie nových možností uplatnenia. Výdavky na vlastný výskum a vývoj zahŕňajú všetky výdavky na výskum a vývoj realizovaný vnútri jednotky bez ohľadu na zdroj prostriedkov. Výskum a vývoj treba odlišovať od výdavkov na celý rad súvisiacich činností. Preto vo výdavkoch na výskum a vývoj nie sú zahrnuté tieto výdavky: — výdavky na vzdelávanie a odbornú prípravu, — výdavky na iné vedecké a technologické činnosti (napr. informačné služby, skúšobníctvo a normalizáciu, realizačné štúdie atď.), — výdavky na iné priemyselné činnosti (napr. výrobné inovácie inde neuvedené), — výdavky na čisto finančné činnosti (vrátane administratívnych a iných nepriamych podporných činností). Výdavky na výskum a vývoj sa môžu v závislosti od vnútroštátnych právnych predpisov viesť na jednom z troch miest: ako pohyby nehmotného investičného majetku, pohyby hmotného investičného majetku alebo prevádzkové náklady. Ak sa podľa vnútroštátnych právnych predpisov môžu čiastočne alebo úplne zahrnúť do investícií, zahrnú sa do pohybov nehmotného investičného majetku, uvedeného v podnikových účtoch pod položkou Stále aktíva – nehmotný investičný majetok – náklady na výskum a vývoj. Ak sa podľa vnútroštátneho práva zahŕňajú do investícií len čiastočne alebo sa nezahŕňajú do investícií, bežné náklady budú súčasťou Surovín a spotrebných materiálov, iných vonkajších nákladov, mzdových nákladov a ostatných prevádzkových výdavkov a investičné náklady sa zahrnú do pohybu hmotného investičného majetku, ktorý je uvedený v podnikových účtoch pod položkou Stále aktíva – hmotný investičný majetok.
(5)

Je komplikované presne určiť, kedy sa vozidlo požíva na súkromné účely, a aj v prípadoch, keď to možné je, postup je často náročný. Podľa požadovaného opatrenia by sa pre DPH z vozidiel nevyužívaných výlučne na obchodné účely mala, až na niekoľko výnimiek, stanoviť jednotná paušálna suma. Talianske orgány na základe informácií, ktoré majú v súčasnosti k dispozícii, považujú za opodstatnenú sadzbu 40 %. Zároveň by sa malo pozastaviť plnenie požiadavky platiť DPH zo súkromného využívania vozidla v prípade, že vozidlo je predmetom tohto obmedzenia, aby sa zabránilo dvojitému zdaňovaniu. Opodstatnením týchto opatrení je potreba zjednodušiť postup vyrubovania DPH a zabrániť daňovým únikom pre nesprávne vedenie záznamov.
(14)

Plány manažmentu povodňových rizík by sa mali zameriavať na prevenciu, ochranu a pripravenosť. V záujme poskytnutia väčšieho priestoru riekam by plány mali v rámci možností zohľadňovať udržiavanie a/alebo obnovovanie záplavových oblastí rovnako ako opatrenia zamerané na prevenciu a znižovanie škôd na ľudskom zdraví, životnom prostredí, kultúrnom dedičstve a hospodárskej činnosti. Jednotlivé prvky plánov manažmentu povodňových rizík by sa mali pravidelne prehodnocovať a v prípade potreby aktualizovať, pričom by sa mali zohľadniť možné vplyvy klimatických zmien na výskyt povodní.
(3)

Francesc VENDRELL informoval generálneho tajomníka/vysokého predstaviteľa (GT/VP), že sa nebude uchádzať o predĺženie svojho mandátu po 31. máji 2008. Jeho mandát OZEÚ pre Afganistan by sa preto mal predĺžiť do 31. mája 2008. Rada má v úmysle vymenovať nového OZEÚ na zostávajúce obdobie mandátu do 28. februára 2009.
1.4.

Membrány nesmú príliš meniť fyzikálno-chemické zloženie a zmyslové vlastnosti vína. Membrány musia spĺňať tieto požiadavky: — musia byť vyrobené v súlade so správnymi výrobnými postupmi z látok, ktoré sú povolené na výrobu plastových materiálov, ktoré sú určené na styk s potravinami vymenovanými v prílohe II k smernici Komisie 2002/72/ES ( 10 ); — užívateľ elektrodializačného zariadenia musí preukázať, že membrány, ktoré používa, spĺňajú vyššie uvedené požiadavky, a že akúkoľvek výmenu membrán vykonal špecializovaný personál; — membrány nesmú uvoľňovať žiadne látky v množstvách ohrozujúcich ľudské zdravie alebo ovplyvňujúce chuť alebo vôňu potravín a musia spĺňať kritériá ustanovené smernicou 2002/72/ES; — membrány nesmú spúšťať interakcie medzi ich zložkami a vínom, ktoré by mohli vyústiť do vytvorenia nových toxických zlúčenín v spracovanom výrobku. Stabilita nových elektrodializačných membrán sa stanovuje použitím simulačného roztoku, ktorý má podobné fyzikálno-chemické zloženie ako víno na zistenie možných migrácií určitých látok z membrán. Odporúčaná metóda pokusu: Simulačný roztok je roztok vody a alkoholu, ktorý je prispôsobený pH a vodivosti vína. Jeho zloženie je takéto: — čistý etanol: 11 l, — vínan hydrodraselný: 380 g, — chlorid draselný: 60 g, — koncentrovaná kyselina sírová: 5 ml, — destilovaná voda: toľko, aby celkový objem roztoku dosiahol 100 litrov. Tento roztok sa používa na migračné testy v uzatvorenom obvode v elektrodializačnom komíne pod napätím (1 volt/bunka), s aniónovými a katiónovými membránami s rozmermi 50 l/m2 až do 50 % demineralizácie roztoku. Výtokový obvod sa spúšťa pomocou roztoku chloridu draselného s koncentráciou 5 g/l. Migračné látky sa testujú v simulačnom a aj výtokovom roztoku. Týmto sa určia organické molekuly vstupujúce do zloženia membrány, ktoré sú schopné migrovať do spracovaného roztoku. Pre každú z týchto zložiek sa vykoná špecifické určenie v schválenom laboratóriu. Obsah všetkých určených zložiek v simulačnom roztoku musí byť nižší ako 50 g/l. Na tieto membrány sa musia uplatňovať všeobecné pravidlá o kontrolách materiálov prichádzajúcich do styku s potravinami.
(62)

Podľa dostupných údajov boli čínske vývozné ceny do tretích krajín nižšie ako čínske vývozné ceny do Spoločenstva počas ORP. Preto existuje veľká pravdepodobnosť, že ak by sa zrušili opatrenia, čínski vývozcovia by presmerovali svoj súčasný vývoz do tretích krajín na trh Spoločenstva a že tieto by boli naďalej za dumpingové ceny.
(20)

Vývoj na susedných komunikačných trhoch rôznym spôsobom ovplyvnil rôzne regióny Spoločenstva, skupiny obyvateľstva a používanie poštových služieb. Mala by sa zachovať územná a sociálna súdržnosť a vzhľadom na to, že členské štáty môžu na základe flexibility, ktorú poskytuje smernica 97/67/ES, prispôsobiť niektoré špecifické charakteristiky služieb, aby uspokojili miestny dopyt, je vhodné v plnej miere zachovať ►C1 univerzálnu službu ◄ a súvisiace požiadavky na kvalitu ustanovené v smernici 97/67/ES. V súlade so súčasnou praxou je vhodné objasniť, že členské štáty by mali zabezpečovať vyberanie a ►C1 dodávanie ◄ zásielok len počas tých pracovných dní v týždni, ktoré nie sú vnútroštátnymi právnymi predpismi vymedzené ako dni pracovného pokoja. S cieľom zabezpečiť, aby otvorenie trhu naďalej prinášalo prospech všetkým užívateľom, najmä spotrebiteľom a malým a stredným podnikom, by členské štáty mali monitorovať vývoj trhu a dohliadať nad ním. Mali by prijať vhodné regulačné opatrenia, ktoré sú k dispozícii na základe smernice 97/67/ES, aby sa zabezpečilo, že prístup k poštovým službám naďalej uspokojuje potreby užívateľov, a to v prípade potreby aj zaručením minimálneho počtu služieb na jednom prístupovom mieste a predovšetkým primeranou hustotou prístupových miest k poštovým službám vo vidieckych a odľahlých regiónoch.
(76)

Na účely lepšieho riadenia vinohradníckeho potenciálu je žiaduce, aby členské štáty oznámili Komisii súpis svojho výrobného potenciálu. Informácie obsiahnuté v tomto súpise by mali vychádzať z registra vinohradov, ktorý by sa mal viesť a pravidelne aktualizovať. Podrobnosti o registri by sa mali ustanoviť vo vykonávacom predpise Komisie. Nariadenie Rady (EHS) č. 2392/86 z 24. júla 1986 o založení Registra vinohradov Spoločenstva ( 9 ) by sa preto malo zrušiť. S cieľom podporiť členské štáty, aby oznámili svoj súpis, by sa podpora na reštrukturalizáciu a konverziu mala obmedziť len na tie členské štáty, ktoré súpis oznámili.
(9)

Reorganizácia poradnej štruktúry musí poskytnúť zvýšenú flexibilitu, aby mohla poskytovať poradenstvo Komisii v záležitostiach patriacich do stanovených oblastí pôsobnosti a aj poradenstvo v súvislosti so vznikajúcimi a novo identifikovanými zdravotnými rizikami a v záležitostiach, ktoré nepatria do pôsobnosti iných orgánov Spoločenstva zaoberajúcich sa hodnotením rizík, a musí byť v prípade potreby schopná poskytnúť rýchle poradenstvo, zabezpečiť úplnú transparentnosť a vysokú úroveň konzistentnosti a spolupráce s ostatnými orgánmi Spoločenstva a príslušnými vedeckými organizáciami.
(13)

Na zabezpečenie efektívnej implementácie fondu v členských štátoch v súlade so zásadami riadneho finančného hospodárenia by sa mal prijať súbor spoločných pravidiel týkajúcich sa oprávnenosti výdavkov z fondu. Aby sa znížilo administratívne zaťaženie konečných príjemcov a určených orgánov, za určitých podmienok by mali byť v prípade nepriamych nákladov oprávnené paušálne sadzby.
(16)

Komisia by mala spravidla uverejňovať opatrenia, ktoré majú priamy vplyv na cestujúcich. Vykonávacie akty, ktorými sa stanovujú spoločné opatrenia a postupy na vykonávanie spoločných základných noriem bezpečnostnej ochrany letectva a ktoré obsahujú citlivé informácie o bezpečnostnej ochrane, ako aj správy z inšpekcií Komisie a odpovede príslušných orgánov by sa mali považovať za „utajované skutočnosti EÚ“ v zmysle rozhodnutia Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok ( 4 ). Tieto informácie by sa nemali uverejňovať a mali by byť dostupné iba pre prevádzkovateľov a subjekty s oprávneným záujmom.
(5)

Vývozy Spoločenstva do určitých blízkych miest určenia a tretích krajín, ktoré poskytujú výrobkom zo Spoločenstva preferenčný dovozný režim, sú v súčasnosti v obzvlášť priaznivom konkurenčnom postavení. S cieľom minimalizovať riziko podvodu a predchádzať akémukoľvek zneužitiu súvisiacemu s opätovným dovozom alebo uvedením cukru alebo izoglukózy mimo kvóty do Spoločenstva by sa niektoré blízke miesta určenia mali vylúčiť zo zoznamu oprávnených miest určenia.
(8)

Rada sa 19. novembra 2007 vyjadrila, že akcia európskej bezpečnostnej a obrannej politiky (EBOP) v oblasti SSR v Guinei-Bissau by bola vhodná, bola by v súlade s činnosťou Európskeho rozvojového fondu a inou činnosťou Spoločenstva a tieto činnosti by dopĺňala.
5.

rybárskym plavidlám vykonávajúcim NNN rybolov, plaviacim sa pod vlajkou členského štátu, sa povolí vstup len do ich domovských prístavov a do žiadneho iného prístavu Spoločenstva s výnimkou prípadov vyššej moci alebo tiesňovej situácie. Rybárskym plavidlám vykonávajúcim NNN rybolov, plaviacim sa pod vlajkou tretej krajiny, sa vstup do prístavov členských štátov nepovolí s výnimkou prípadov vyššej moci alebo tiesňovej situácie. Členský štát však môže povoliť rybárskemu plavidlu vykonávajúcemu NNN rybolov vstup do svojich prístavov pod podmienkou, že úlovky na palube a prípadne aj rybársky výstroj zakázaný na základe opatrení v oblasti ochrany a riadenia prijatých regionálnymi organizáciami pre riadenie rybného hospodárstva sa skonfiškujú. Členské štáty takisto skonfiškujú úlovky a prípadne aj rybársky výstroj zakázaný na základe týchto opatrení, ktoré sa nachádzajú na palube rybárskych plavidiel vykonávajúcich NNN rybolov, ktorým sa povolil vstup do ich prístavov z dôvodu vyššej moci alebo tiesňovej situácie;
(12)

Okrem toho je vhodné stanoviť, s cieľom predchádzať šíreniu klasického moru ošípaných do iných oblastí Spoločenstva, aby odosielanie čerstvého mäsa ošípaných a mäsových prípravkov a mäsových výrobkov pozostávajúcich z mäsa ošípaných alebo obsahujúcich takéto mäso z členských štátov, územia ktorých sú zahrnuté do tohto tretieho zoznamu, podliehalo určitým podmienkam. Obzvlášť by sa malo takéto mäso ošípaných a mäsové výrobky a prípravky z ošípaných označiť osobitnými značkami, ktoré nemožno zameniť so zdravotnými značkami pre mäso ošípaných ustanovenými v nariadení Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu ( 5 ), a identifikačnou značkou ustanovenou v nariadení Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu ( 6 ).
(69)

So zreteľom na dôležitosť kontroly výrobného potenciálu a finančných prostriedkov vložených do programu klčovania by sa malo ustanoviť systematické overovanie príslušných plôch na mieste pred vykonaním aj po vykonaní klčovania. V prípade členských štátov, ktoré majú spoľahlivý grafický nástroj a aktualizované informácie o príslušnej ploche, by však malo byť možné vykonať administratívnu kontrolu pred vyklčovaním. Pokiaľ ide o kontrolu po vyklčovaní, na overenie, či bol vinič skutočne vyklčovaný, možno použiť diaľkové snímanie, preto by sa pre túto (ex post) etapu kontroly malo povoliť jeho využitie. Vzhľadom na ťažkosti pri výpočte plochy prostredníctvom diaľkového snímania by sa táto metóda mala povoliť len v prípade, keď sa vyklčovali celé vinice alebo ak je rozlišovacia schopnosť diaľkového snímania rovná alebo lepšia ako 1 m2. V každom prípade by sa na mieste mala skutočne vykonať aspoň jedna z uvedených kontrol, kontrola pred vyklčovaním alebo kontrola po vyklčovaní.
(8)

Prvá TSI týkajúca sa subsystému Infraštruktúra nadobudla platnosť v roku 2002. Z dôvodu existujúcich zmluvných záväzkov by sa na nové subsystémy infraštruktúry alebo zložiek interoperability, alebo ich rekonštrukciu a modernizáciu malo vzťahovať posúdenie zhody podľa ustanovení prvej TSI. Prvá TSI by okrem toho mala zostať v platnosti na účely údržby, s údržbou súvisiacej výmeny komponentov subsystému a zložiek interoperability povolených na základe prvej TSI. Účinky rozhodnutia 2002/732/ES by preto mali zostať v platnosti v súvislosti so zachovaním projektov povolených v súlade s TSI, ktorá je prílohou k tomuto rozhodnutiu a s návrhmi novej trate a rekonštrukcie alebo modernizácie existujúcej trate, ktoré sú v pokročilej fáze vývoja, alebo sú predmetom zákazky vykonávanej k dátumu oznámenia tohto rozhodnutia. S cieľom určiť rozdiel medzi rozsahom uplatniteľnosti prvej TSI a novej TSI, ktorá je v prílohe k tomuto rozhodnutiu, členské štáty oznámia do šiestich mesiacov odo dňa nadobudnutia platnosti tohto rozhodnutia zoznam subsystémov a zložiek interoperability, na ktoré sa prvá TSI naďalej uplatňuje.
(10)

Vajcia triedy A by sa mali deliť do tried podľa hmotnosti. V tejto súvislosti by sa mal stanoviť obmedzený počet hmotnostných tried a zodpovedajúce jednoznačné pravidlá, pokiaľ ide o minimálne požiadavky na označovanie, ktoré však nevylučujú možnosť doplnkového nepovinného označovania, za predpokladu, že sú splnené ustanovenia smernice Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín ( 7 ).
(12)

Do dvoch etáp rozdelené nadobudnutie platnosti požiadaviek na ekodizajn poskytuje vhodný časový rámec pre výrobcov, aby zmenili dizajn výrobkov, pokiaľ ide o funkcie pohotovosti a straty v režime vypnutia. Načasovanie týchto etáp by sa malo stanoviť tak, aby sa zabránilo negatívnemu vplyvu v súvislosti s funkciami zariadení na trhu, a aby sa zohľadnil vplyv na náklady výrobcov, najmä malých a stredných podnikov, pričom by sa malo zabezpečiť včasné dosiahnutie cieľov stratégie. Merania spotreby elektrickej energie by sa mali vykonávať so zohľadnením všeobecne uznaného stavu techniky. Výrobcovia môžu uplatňovať zosúladené normy v súlade s článkom 9 smernice 2005/32/ES.
(3)

Je potrebné, aby sa stanovili postupy na uplatňovanie niektorých ustanovení dočasnej dohody. Vzhľadom na to, že ustanovenia týchto dohôd upravujúce obchod a obchodné záležitosti sú do značnej miery totožné, malo by sa toto nariadenie vzťahovať aj na vykonávanie DSP po tom, ako nadobudne platnosť.
— V pokynoch na použitie uveďte: „Voda by mala byť vždy dostupná.“

prvýkrát do 6 mesiacov

— „Voda by mala byť vždy dostupná.“

prvýkrát do 6 mesiacov (2)

— V pokynoch na použitie uveďte: „Voda by mala byť vždy dostupná.“

prvýkrát do 6 mesiacov (2)

— V pokynoch na použitie uveďte: „Voda by mala byť vždy dostupná.“

prvýkrát do 6 mesiacov (2)

do 6 mesiacov

do 6 mesiacov, ale celoživotne, ak ide o nezvratné poruchy metabolizmu kyseliny močovej

do 6 mesiacov

prvýkrát do 1 roka

prvýkrát do 6 mesiacov

prvýkrát do 6 mesiacov

prvýkrát do 6 mesiacov

prvýkrát do 6 mesiacov

prvýkrát do 2 mesiacov

prvýkrát do 3 mesiacov

prvýkrát do 6 mesiacov

do dosiahnutia žiadanej telesnej hmotnosti

až do zotavenia

do 2 mesiacov

Prvýkrát do 3 mesiacov

od prvých príznakov pôrodu až do dvoch dní po pôrode

„— Je potrebné sa vyvarovať súbežnému skrmovaniu doplnkových látok zapracovaných s maximálnym obsahom do bolusu a z iných zdrojov.

do 12 mesiacov

do 3 týždňov po narodení

do 8 týždňov

— iné samice cicavcov: od posledného štádia gravidity až do potvrdenia ďalšej gravidity,

— prasnice: 7 dní pred vrhom až do 3 dní po vrhu a 7 dní pred párením až do 3 dní po párení,

— kravy: 2 týždne pred koncom gravidity až do potvrdenia ďalšej gravidity,

2. V prípade, že obsah bikarbonátov a/alebo citrátov presahuje 40 mmol na liter hotového nápoja pripraveného na kŕmenie: „Malo by sa zamedziť súčasnému kŕmeniu mliekom u zvierat so slezom.“

1. Odporúčaný príjem hotového miešaného nápoja a mlieka, ak je to vhodné.

do 6 týždňov

kŕmne doplnkové látky, ktoré patria do funkčnej skupiny „stabilizátory črevnej mikroflóry“ kategórie „zootechnické doplnkové látky“, ako sa uvádza v prílohe I k nariadeniu (ES) č. 1831/2003, alebo až do obnovy povolení postupom uvedeným v článku 10 nariadenia (ES) č. 1831/2003, kŕmne doplnkové látky, ktoré patria do skupiny „mikroorganizmov“. Doplnkové krmivo môže obsahovať kŕmne doplnkové látky, ktoré patria do funkčnej skupiny „stabilizátory/mikroorganizmy črevnej mikroflóry“ v koncentrácii vyššej ako stonásobok príslušného maximálneho obsahu stanoveného pre kompletné krmivo.

Druhy zvierat, pre ktoré sú stabilizátory črevnej mikroflóry povolené

Názov a pridané množstvo stabilizátorov/mikroorganizmov črevnej mikroflóry

do 4 týždňov
(2)

Štruktúra a výška poplatkov by mala zohľadňovať prácu, ktorú by mali agentúra a príslušné orgány vykonať na základe nariadenia (ES) č. 1907/2006, a mali by byť stanovené na takej úrovni, aby sa zabezpečilo, že príjmy z nich získané spolu s inými zdrojmi príjmov agentúry podľa článku 96 ods. 1 nariadenia (ES) č. 1907/2006 sú dostatočné na pokrytie nákladov v súvislosti s poskytnutými službami. Poplatky za registráciu by mali zohľadňovať prácu, ktorú možno vykonať podľa hlavy VI nariadenia (ES) č. 1907/2006.